STAR ผนึก 3 พันธมิตรลุยธุรกิจแบรนด์ “เชิญยิ้ม” รุกขายตู้กดกาแฟอัตโนมัติทั้งใน-ต่างประเทศ
STAR ผนึก 3 พันธมิตรลุยธุรกิจแบรนด์ "เชิญยิ้ม" รุกขายตู้กดกาแฟอัตโนมัติทั้งใน-ต่างประเทศ
STAR ผนึก 3 พันธมิตรลุยธุรกิจแบรนด์ "เชิญยิ้ม" รุกขายตู้กดกาแฟอัตโนมัติทั้งใน-ต่างประเทศ
20 ธ.ค. 2562

บริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR เปิดเผยว่า เมื่อวานนี้ (19 ธ.ค.) บริษัทได้เข้าลงนามในบันทึกข้อตกลง (MOU) เพื่อร่วมดำเนินธุรกิจภายใต้แบรนด์ “เชิญยิ้ม” กับ บริษัท เชิญยิ้มกาแฟไทย จำกัด บริษัท มีเดียเซ็นเตอร์ จำกัด และธนาคารออมสิม เพื่อขยายขอบเขตของความร่วมมือระหว่างพันธมิตร
ทั้งนี้ บริษัทจะทำหน้าที่หลักในการจัดจำหน่ายตู้กดกาแฟอัตโนมัติ พร้อมทั้งวัตถุดิบในการจัดจำหน่ายกาแฟพร้อมดื่ม ภายใต้แนวคิด “เชิญยิ้มกาแฟอารมณ์ดี CHERNYIM LUXURY BEANS” ของบริษัท เชิญยิ้มกาแฟไทย จำกัด ทั้งในประเทศไทยและประเทศเพื่อนบ้าน ส่วนบริษัท มีเดียเซ็นเตอร์ จำกัด ทำหน้าที่ในการกระจายสินค้า โดยธนาคารออมสินจะเข้ามาช่วยเหลือในส่วนของสินเชื่อสำหรับบุคคลหรือผู้ประกอบการรายย่อยที่สนใจจะเข้าลงทุนในธุรกิจดังกล่าว
สำหรับวัตถุประสงค์ในการดำเนินธุรกิจนี้ นอกจากการนำมาซึ่งผลตอบแทนที่ดีให้กับผู้ถือหุ้นและนักลงทุน ทางกลุ่มพันธมิตรยังคาดหวังว่าจะส่งเสริมการกระจายรายได้และการพัฒนาสู่ระบบเศรษฐกิจฐานรากอีกทางหนึ่ง